L 267/50
EL
Επίσημη Εφημερίδα της Ευρωπαϊκής Ένωσης
13.10.2022
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ.
197/2022 της 10ης Ιουνίου 2022 για την τροποποίηση του παραρτήματος XVII (Πνευματική ιδιοκτησία) της συμφωνίας για τον ΕΟΧ [2022/1897] Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98, Εκτιμώντας τα ακόλουθα: (1)
Ο κανονισμός (ΕΕ) 2019/933 του Ευρωπαϊκού Κοινοβουλίου και του Συμβουλίου, της 20ής Μαΐου 2019, για την τροποποίηση του κανονισμού (ΕΚ) αριθ.
469/2009 περί του συμπληρωματικού πιστοποιητικού προστασίας για τα φάρμακα (1) πρέπει να ενσωματωθεί στη συμφωνία για τον ΕΟΧ.
(2)
Δυνάμει της απόφασης της Μεικτής Επιτροπής του ΕΟΧ αριθ.
92/2017, της 5ης Μαΐου 2017 (2), το Λιχτενστάιν δεν χορηγεί συμπληρωματικά πιστοποιητικά προστασίας για φάρμακα, όπως προβλέπεται στον κανονισμό (ΕΚ) αριθ.
469/2009 του Ευρωπαϊκού Κοινοβουλίου και του Συμβουλίου (3).
Ως εκ τούτου, ο κανονισμός (ΕΕ) 2019/933 δεν εφαρμόζεται στο Λιχτενστάιν.
(3)
Επομένως, το παράρτημα XVII της συμφωνίας για τον ΕΟΧ θα πρέπει να τροποποιηθεί αναλόγως,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Το σημείο 6 [κανονισμός (ΕΚ) αριθ.
469/2009 του Ευρωπαϊκού Κοινοβουλίου και του Συμβουλίου] του παραρτήματος XVII της συμφωνίας για τον ΕΟΧ τροποποιείται ως εξής: 1) Προστίθεται το ακόλουθο κείμενο: «, όπως τροποποιήθηκε με — 32019 R 0933: τον κανονισμό (ΕΕ) 2019/933 του Ευρωπαϊκού Κοινοβουλίου και του Συμβουλίου της 20ής Μαΐου 2019 (ΕΕ L 153 της 11.6.2019, σ. 1).»
2) Οι προσαρμογές α) έως γ) επαναριθμούνται ως προσαρμογές β) έως δ) αντίστοιχα.
3) Πριν από την προσαρμογή β) παρεμβάλλεται η ακόλουθη προσαρμογή: «α) Στο άρθρο 5 παράγραφος 10, όσον αφορά τα κράτη της ΕΖΕΣ, η φράση “την 1η Ιουλίου 2019” αντικαθίσταται από τη φράση “την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ.
197/2022 της 10ης Ιουνίου 2022”.»
4) Μετά την προσαρμογή δ) παρεμβάλλεται η ακόλουθη προσαρμογή: «ε) Όσον αφορά τα κράτη της ΕΖΕΣ, το παράρτημα I διατυπώνεται ως εξής: “Λογότυπος Ο λογότυπος αυτός εμφανίζεται σε μαύρο χρώμα και σε τέτοιο μέγεθος ώστε να είναι επαρκώς ευκρινής.
”.»
(1) ΕΕ L 153 της 11.6.2019, σ. 1.
(2) ΕΕ L 36 της 7.2.2019, σ. 41.
(3) ΕΕ L 152 της 16.6.2009, σ.
1.